cyanic-selkie/wikianc huggingface dataset:
অ্যান্টনি গাউদি
সম্মান
গাউদির একনিষ্ঠ ধর্মচেতনা এবং তপস্বী জীবনের জন্য বার্সেলোনার সর্বোচ্চ মার্গের দেবদূত রিকার্ড মারিয়া ক্ররলেস ১৯৯৮ সালে গাউদির সৌন্দর্যচেতনার প্রস্তাব রাখেন। তার সৌন্দর্যচেতনা ভ্যাটিকান কর্তৃক ২০০০ সালে স্বীকৃত হয়। গাউদির জন্মের সার্ধশততমবার্ষিকীতে বেশকিছুসংখ্যক অফিশিয়াল অণুষ্ঠান, কনসার্ট, শো এবং সম্মেলন অনুষ্ঠিত হয়েছিল এবং বেশকিছু বই প্রকাশিত হয়েছিল। ঐ বছরের ২৪শে সেপ্টেম্বর মিউজিক্যাল গাউদির প্রিমিয়ার হয় পালায় দেলস এসপোর্টস দে বার্সেলোনায়। এই অংশের লেখক ছিলেন জোর্ডি গ্যালসেরান, এস্তেভে মিরালেস এবং আলবার্ট গুইনোভার্ট। ২০০৮ সালে তার সম্মানে গাউদি অ্যাওয়ার্ড দেয়া শুরু করা হয়। কাতালান ফিল্ম একাডেমী কর্তৃক আয়োজিত এ অ্যাওয়ার্ডটি বর্ষসেরা কাতালান চলচ্চিত্রকে দেয়া হয়। তার সম্মানে একটি ইবেরিয়া এয়ারবাস এ৩৪০-৬৪২, ইসি-আইএনও এর নামকরণ করা হয়েছিল।
বিশ্ব ঐতিহ্য
১৯৮৪ সালে ইউনেসকো গাউদির কিছু কাজকে বিশ্ব ঐতিহ্যবাহী স্থান বলে ঘোষণা দিয়েছেঃ দ্য পার্ক গুয়েল, দ্য পালাউ গুয়েল এবং দ্য কাসা মিলা; ২০০৫ সালে দ্য নেটিভিটি ফ্যাকাড, দ্য ক্রিপ্ট এবং দ্য আপসে অফ দ্য সাগার্ডা ফ্যামিলিয়া, দ্য কাসা ভিসেন্স এবং বার্সেলোনার দ্য কাসা বাৎলো সেই সাথে সান্তা কলোমা দে কার্ভেলোর দ্য ক্রিপ্ট অফ কলোনিয়া গুয়েল।
গাউদির কাজকে বিশ্ব ঐতিহ্য হিসেবে স্বীকৃতি দেবার উদ্দেশ্য হল তার অনন্য আন্তর্জাতিক কাজের মূল্য দেয়া। ঘোষণা অনুযায়ী:
কাজ
নিচের তালিকায় গাউদির কাজগুলো উল্লেখিত হলঃ
বহিঃসংযোগ
'''
ডোর (চলচ্চিত্র)
ডোর (डोर, ڈور) হল ২০০৬ সালে মুক্তিপ্রাপ্ত একটি ভারতীয় নাট্যচলচ্চিত্র। নাগেশ কুকুনুর পরিচালিত চলচ্চিত্রটিতে মুখ্য ভূমিকায় অভিনয় করেছে আয়েশা তাকিয়া, গুল পানাগ, শ্রেয়স তলপড়ে ও গিরিশ কারনাড। এটি ২০০৪ সালে মুক্তিপ্রাপ্ত মালয়ালম ভাষার চলচ্চিত্র পেরুমাঝাক্কালাম এর পুনর্নির্মাণ। চলচ্চিত্রটি ২০০৬ সালের ২২ সেপ্টেম্বর মুক্তিপায়।
ইলাহি হিপটুলা প্রযোজিত চলচ্চিত্রটির চিত্রনাট্য রচনার করেছেন সুদিপ চ্যাটার্জি এবং সম্পাদনা করেছেন সঞ্জীব দত্ত। চলচ্চিত্রটি হিন্দি ভাষায় নির্মিত হলেও এতে উর্দু ভাষাও ব্যবহৃত হয়েছে। এর আহব সঙ্গীতে রয়েছেন সেলিম-সুলায়মান।
চলচ্চিত্রটির কাহিনী, ভিন্ন পটভূমি থেকে আগত দুই নারী ভাগ্যক্রমে কীভাবে একত্রীত হয়েছে। মীরা (আয়েশা তাকিয়া) একজন যুবতী মহিলা যিনি বিবাহের কিছুদিন পরই বিধবা হয়ে গোড়ামীর জালে আটকা পড়ে। অন্যদিকে, জিনাত (গুল পানাগ) একজন স্বাধীন নারী যে আদালতে বিচারাধীন স্বামীকে নির্দোষ প্রমাণ করার কঠিন পরীক্ষার সম্মুখিন। একজন বহুরুপি (শ্রেয়স তলপড়ে) মীরাকে সাহায্য করতে উপস্থিত হয়, জিনাতে আশায় শক্তি যোগায়। জিনাত ও মীরার সাহচর্য্য উভয়ের জন্য কঠিন পরিস্থিতির তৈরি করে।
কাহিনী সারাংশ
জিনাত হিমাচল প্রদেশের বাসিন্দা একজন স্বাধীন মুসলিম নারী। সে তার পিতা-মাতার আপত্তির সত্ত্বেও তার প্রেমিক আমির খানকে বিয়ে করার সিদ্ধান্ত নেয়। বিয়ের পর তার স্বামী কাজের খোজে সৌদি আরবে পাড়ি জমায়।
মীরা একজন সাধারণ রাজস্থানী হিন্দু মহিলা। এক রাজস্থানী রক্ষণশীল হিন্দু পরিবারে তার বিয়ে হয়। রক্ষণশীল রীতিনীতি ও ঐতিহ্য অনুযায়ী তার দৈনন্দিন কাজ-কর্ম হাবেলীর চার দেয়ালের মধ্যে আবদ্ধ। কাকতালীয়ভাবে তার স্বামী শংকর নতুন কর্মস্থল সৌদিআরব চলে যায়। স্বামীর অবর্তমানে মীরার জীবনটা কঠিন হয়ে পড়ে। শংকর নিয়মিতভাবে তার পিতা রনদিপ সিং (গিরিশ কারনাড), মাতা গৌরি সিং (প্রতিক্ষা লঙ্কার), দাদি (উত্তরা ভাবকর) এবং মীরা সহ পরিবারের সকলের ভরণ-পোষনের জন্য অর্থ পাঠায়। একদিন মীরা রেমিটেন্স পায় না। সময় চলে যায় এবং যখন রেমিটেন্স কিংবা তার স্বামীর কোন চিঠিপত্র আসে না, মীরা চিন্তিত হয়ে পড়ে। অনেক খোঁজ খবর নেওয়ার পড়ে জানা যায়, শংকরকে তার রুমমেট খামখেয়ালিভাবে খুন করেছে।
অন্যদিকে, জিনাত খবর পায় তার স্বামী সৌদি আরবে রুমমেটকে হত্যার দায়ে গ্রেফতার হয়েছে। তিনি মনে করেন যে, এটি একটি দুর্ঘটনা, কিন্তু সৌদি আইন ক্ষমাহীন এবং এর জন্য আমিরের মৃত্যুদন্ড হবে তা নিশ্চিত। একজন ভারতীয় অফিসারের নিকট জিনাত জানতে পারে যে, যদি মৃত্যের স্ত্রী অপরাধ মাফ করে তবে সৌদি ফৌজদারি আইনে তার স্বামী মুক্তি পেতে পারে। আমির ও শংকরের একটি আলোকচিত্র নিয়ে জিনাত মীরার খোজে বেড়িয়ে পড়ে। যাওয়ার পথে জিনাতের এক বহুরুপীয়ার (শ্রেয়াজ তালপাড়ে) সাথে দেখা হয়। বহুরুপীয়া নিজে একজন অনুকরণ কবি এবংব হুমুখী প্রতিভাবান হিসাবে নিজেকে পরিচয় দেয়।
খমক (বাদ্যযন্ত্র)
thumb|266x266px|একজন [[বাউল খমক বাজাচ্ছেন।]] খমক একতারার মতো প্রায় কাছাকাছি একতার বিশিষ্ট একটি বাদ্যযন্ত্র, যা মূলত ভারত এবং বাংলাদেশে অধিক জনপ্রিয়। যা ভারতের বঙ্গ, ওড়িশা, উত্তর-পূর্ব ভারত এবং বাংলাদেশে লোকসংগীতে ব্যাপক প্রচলিত, বিশেষ করে বাউল গানে। এটা একটি তারের একমাথা বিশিষ্ট একটি বাদ্যযন্ত্র যা বাজানোর সময় নাড়াতে হয়। এটা থেকে একতারার পার্থক্য এটাই যে এটার মাথার দিকে একতারার মতো বাঁশের ব্যবহার নেই। এই বাঁশের সাথে একতারার তার বাঁধা থাকে কিন্তু খমকে এটাই অনুপস্থিত। এটাতে তার অন্য হাতে ধরা থাকে এবং বিপরীত হাতে বাদক বাজাতে থাকে।
বৈশিষ্ট্য এবং ব্যবহার
খমক প্রধানত মূল তিন অংশে বিভক্ত। এটির বাটি বা গোল অংশ যা প্রায়ই কাঠ দিয়ে তৈরি করা হয় এবং অন্য প্রান্তের তার দ্বারা সংযুক্ত করা হয়, ছোট টুকরাটিও সাধারনত কাঠ দিয়ে তৈরি হয়। গোল অংশটি হাতের পিছনে কুনইয়ের নিচে চেপে রাখতে হয় এবং অন্য অপর প্রান্তের ছোট টুকরাটি ঐ একই হাত দিয়ে টেনে রাখতে হয়। অতঃপর, সঠিক সুর তোলার জন্য অন্য হাতে তারটি প্রয়োজনীয় টান বজায় রেখে নাড়াতে হয়। এটা মূলত প্রধানত বাউল গান (ফোক) এ ব্যবহৃত হয়। এটা বাংলাদেশ ও পূর্ব ভারতের সবচেয়ে প্রাচীন তারের যন্ত্রগুলোর মধ্য অন্যতম।
জেরাল্ডিন ফিট্‌জেরাল্ড
জেরাল্ডিন ম্যারি ফিট্‌জেরাল্ড (Geraldine Mary Fitzgerald; জন্ম: ২৪ নভেম্বর ১৯১৩ - ১৭ জুলাই ২০০৫) ছিলেন একজন আইরিশ অভিনেত্রী এবং আমেরিকান থিয়েটার হল অব ফেমের সদস্য। ষাট বছরের কর্মজীবনে তিনি বিভিন্ন ধরনের পার্শ্ব ভূমিকায় অভিনয় করেছেন এবং উদারিং হাইটস (১৯৩৯) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
প্রারম্ভিক জীবন
ফিট্‌জেরাল্ড ১৯১৩ সালের ২৪শে নভেম্বর আয়ারল্যান্ডের কাউন্টি উইকলোর গ্রেস্টোন্সে জন্মগ্রহণ করেন। তার পিতা এডওয়ার্ড মার্টিন ফিট্‌জেরাল্ড ছিলেন একজন অ্যাটর্নি এবং মাতা এডিথ ক্যাথরিন রিচার্ডস। তার পিতা রোমান ক্যাথলিক ধর্মাবলম্বী এবং তার মাতা ছিলেন অ্যাংলো-আইরিশ ও প্রোটেস্ট্যান্ট ধর্মাবলম্বী, যিনি পরবর্তীকালে ক্যাথলিক ধর্ম গ্রহণ করেন।
তিনি ডাবলিন স্কুল অব আর্টে চিত্রকলা বিষয়ে পড়াশোনা করেন। তার খালা অভিনেত্রী শেলা রিচার্ডের অনুপ্রেরণায় তিনি ১৯৩২ সালে ডাবলিনস গেট থিয়েটারে অভিনয় জীবন শুরু করেন। ডাবলিনে দুই মৌসুম কাটানোর পর তিনি লন্ডনে চলে যান। সেখানে তিনি ব্রিটিশ চলচ্চিত্রে কাজ করে সফলতা অর্জন করেন। তিনি দ্য মিল অন দ্য ফ্লস (১৯৩৬) চলচ্চিত্রে ম্যাগি টুলিবার চরিত্রে অভিনয় করেন ও একই বছরের শেষের দিকে দ্য টার্ন অব দ্য টাইড এবং ক্যাফে মাসকট (১৯৩৭) চলচ্চিত্রে অভিনয় করেন।
আবুল হাসান (কবি)
আবুল হাসান (জন্ম: ৪ আগস্ট ১৯৪৭ – ২৬ নভেম্বর ১৯৭৫) বাংলাদেশের একজন আধুনিক কবি যিনি ষাটের দশকের সঙ্গে চিহ্নিত। পেশায় তিনি সাংবাদিক ছিলেন। তার প্রকৃত নাম আবুল হোসেন মিয়া আর সাহিত্যিক নাম আবুল হাসান। তিনি ষাটের দশকের জনপ্রিয় কবিদের একজন এবং সত্তুরের দশকেও গীতল কবিতার জন্য উল্লেখযোগ্য জনপ্রিয়তা লাভ করেন।
জন্ম
কবি ও সাংবাদিক আবুল হাসান তৎকালীন ফরিদপুর জেলার গোপালগঞ্জ মহকুমা বর্তমান গোপালগঞ্জ জেলার টুঙ্গীপাড়ার বর্নি গ্রামে মাতুলালয়ে জন্মগ্রহণ করেন। তার পৈতৃক নিবাস পিরোজপুর জেলার নাজিরপুরের ঝনঝনিয়া গ্রামে। তার পিতা আলতাফ হোসেন মিয়া ছিলেন একজন পুলিশ অফিসার।
শিক্ষা ও কর্মজীবন
আবুল হাসান ঢাকার আরমানিটোলা সরকারি বিদ্যালয় থেকে ১৯৬৩ সালে এস.এস.সি পাশ করেন। তারপর বরিশালের বিএম কলেজ থেকে উচ্চ মাধ্যমিক পাস করেন। পরবর্তীকালে তিনি ঢাকা বিশ্ববিদ্যালয়ে ইংরেজিতে অনার্স নিয়ে বি.এ শ্রেণিতে ভর্তি হন, কিন্তু পরীক্ষা শেষ না করেই ১৯৬৯ সালে দৈনিক ইত্তেফাকের বার্তাবিভাগে যোগদান করেন। পরে তিনি গণবাংলা (১৯৭২-১৯৭৩) এবং দৈনিক জনপদ-এ (১৯৭৩-৭৪) সহকারী সম্পাদকের দায়িত্ব পালন করেন। আবুল হাসান অল্প বয়সেই একজন সৃজনশীল কবি হিসাবে খ্যাতিলাভ করেন। মাত্র এক দশকের কাব্যসাধনায় তিনি আধুনিক বাংলার ইতিহাসে এক বিশিষ্ট স্থান অধিকার করেন। আত্মত্যাগ, দুঃখবোধ, মৃত্যুচেতনা, বিচ্ছিন্নতাবোধ, নিঃসঙ্গচেতনা, স্মৃতিমুগ্ধতা ও মুক্তিযুদ্ধের চেতনা আবুল হাসানের কবিতায় সার্থকভাবে প্রতিফলিত হয়েছে। ১৯৭০ সালে এশীয় কবিতা প্রতিযোগিতায় তিনি প্রথম হন।
জোয়েল ডেভিড
জোয়েল ডেভিড একজন ফিলিপিনো চলচ্চিত্র সমালোচক এবং ফিলিপাইনের সিনেমা শিক্ষাবিদ ফিলিপাইনের সিনেমার বিষয়ে অসংখ্য বই রচনার জন্য সুপরিচিত, যার মধ্যে উল্লেখযোগ্য কাজ "দ্য ন্যাশনাল পেস্টাইম: কনটেমপোরারি ফিলিপাইন সিনেমা" (১৯৯০) এবং "দ্য ন্যাশনাল পেস্টাইম: কনটেমপোরারি ফিলিপাইন সিনেমা" (১৯৯৮)। ডেভিড "চলচ্চিত্র গবেষণা ও সমালোচনা" এর জন্য একজন গৌরব পুরস্কারপ্রাপ্ত, এবং ইউপি ফিল্ম ইনস্টিটিউট গঠনে গুরুত্বপূর্ণ ভূমিকা পালন করেছেন।
ডেভিড ফিলিপাইনের চলচ্চিত্রে স্নাতক ডিগ্রি অর্জনকারী প্রথম স্নাতক।
সাধারণতন্ত্র দিবস (ভারত)
ভারতবর্ষের সম্পূর্ণ নাম হল সার্বভৌম সমাজতান্ত্রিক ধর্মনিরপেক্ষ গণতান্ত্রিক সাধারণতন্ত্র ভারত। ভারতে সাধারণতন্ত্র দিবস বা প্রজাতন্ত্র দিবস পালিত হয় ১৯৫০ সালের ২৬ জানুয়ারি তারিখে ভারত শাসনের জন্য ১৯৩৫ সালের ভারত সরকার আইনের পরিবর্তে ভারতীয় সংবিধান কার্যকরী হওয়ার ঘটনাকে স্মরণ করে। এটি ভারতের একটি জাতীয় দিবস। ১৯৫০ সালের ২৬ জানুয়ারি ভারতীয় গণপরিষদ সংবিধান কার্যকরী হলে ভারত একটি গণতান্ত্রিক রাষ্ট্রে পরিণত হয়।
কার্যকরী হওয়ার ঠিক দুই মাস আগে, ১৯৪৯ খ্রিঃ ২৬ নভেম্বর গণপরিষদ কর্তৃক ভারতের সংবিধান অনুমোদিত হয়। ২৬ জানুয়ারি দিনটিকে সংবিধান কার্যকর করার জন্য বেছে নেওয়া হয়েছিল কারণ ১৯৩০ খ্রিঃ ঐ একই দিনে ভারতীয় জাতীয় কংগ্রেস কর্তৃক পূর্ণ স্বরাজের সংকল্প ঘোষিত ও গৃহীত হয়েছিল।
এই দিনটি ভারতের তিনটি জাতীয় দিবসের অন্যতম। অন্য দু'টি জাতীয় দিবস যথাক্রমে স্বাধীনতা দিবস ও গান্ধী জয়ন্তী এই দিন সারা ভারতেই নানা অনুষ্ঠানের আয়োজন করা হয়। কেন্দ্রীয় কুচকাওয়াজের অনুষ্ঠানটি হয় নতুন দিল্লির রাজপথে। ভারতের রাষ্ট্রপতি এই অনুষ্ঠানে উপস্থিত থাকেন।
ইতিহাস
১৫ই আগস্ট ১৯৪৭ এ দীর্ঘ স্বাধীনতা আন্দোলনের ফলে ভারত ব্রিটিশ শাসন থেকে মুক্তি পায়। এই স্বাধীনতা আন্দোলনের বিশেষ বৈশিষ্ট্য ছিল মহাত্মা গান্ধীর নেতৃত্বে পরিচালিত, প্রায় সম্পূর্ণ শান্তিপূর্ণ অহিংস অসহযোগ আন্দোলন ও আইন অমান্য আন্দোলন। স্বাধীনতা লাভের প্রক্রিয়াটি সম্পূর্ণ হয় যুক্তরাজ্যের সংসদে ভারতীয় স্বাধীনতা আইন পাশ হওয়ার মাধ্যমে। এর ফলে ব্রিটিশ ভারত ভেঙে গিয়ে কমনওয়েলথ অফ নেশনস-এর অন্তর্গত অধিরাজ্য হিসেবে দু'টি স্বাধীন রাষ্ট্র ভারত ও পাকিস্তানের জন্ম হয়। ১৫ই আগস্ট ১৯৪৭ এ ভারত স্বাধীন হলেও দেশের প্রধান হিসেবে তখনও বহাল ছিলেন ষষ্ঠ জর্জ এবং লর্ড লুই মাউন্টব্যাটেন ছিলেন এর গভর্ণর জেনারেল। তখনও দেশে কোনো স্থায়ী সংবিধান ছিল না; ঔপনিবেশিক ভারত শাসন আইনে কিছু রদবদল ঘটিয়েই দেশ শাসনের কাজ চলছিল। ১৯৪৭ খ্রিঃ ২৮শে আগস্ট একটি স্থায়ী সংবিধান রচনার জন্য ড্রাফটিং কমিটি গঠন করা হয়। এই কমিটির চেয়ারম্যান ছিলেন ভীমরাও রামজি আম্বেডকর। ৪ঠা নভেম্বর ১৯৪৭ তারিখে কমিটি একটি খসড়া সংবিধান প্রস্তুত করে গণপরিষদে জমা দেয়। চূড়ান্তভাবে সংবিধান গৃহীত হওয়ার আগে ২ বছর, ১১ মাস, ১৮ দিন ব্যাপী সময়ে গণপরিষদ এই খসড়া সংবিধান আলোচনার জন্য ১৬৬ বার অধিবেশন ডাকে। এই সমস্ত অধিবেশনে জনসাধারণের প্রবেশের অধিকার ছিল। ১৯৪৯ সালের ২৬শে নভেম্বর স্বাধীন ভারতের সংবিধান গৃহীত হবার পর ঠিক করা হয় ১৯৩০ সালের ২৬শে জানুয়ারি প্রথম স্বাধীনতা দিবস পালনের সেই দিনটিকে শ্রদ্ধা জানিয়ে ১৯৫০ সালের ২৬শে জানুয়ারি থেকে ভারতের সংবিধান কার্যকর হবে এবং সেদিন থেকে প্রজাতান্ত্রিক ভারতবর্ষ বা রিপাবলিক অফ ইন্ডিয়া হিসেবে পরিচিত হবে। বহু বিতর্ক ও কিছু সংশোধনের পর ২৪ শে জানুয়ারি ১৯৫০ এ গণপরিষদের ৩০৮ জন সদস্য চূড়ান্ত সংবিধানের হাতে-লেখা দু'টি নথিতে (একটি ইংরেজি ও অপরটি হিন্দি) স্বাক্ষর করেন। এর দু'দিন পর সারা দেশব্যাপী এই সংবিধান কার্যকর হয়।
উদ্‌যাপন
সাধারণতন্ত্র দিবস উদ্‌যাপনের প্রধান কর্মসূচী পালিত হয় ভারতের রাষ্ট্রপতির সামনে, জাতীয় রাজধানী নয়াদিল্লীতে। এই দিন রাজপথে আড়ম্বরপূর্ণ কুচকাওয়াজ অনুষ্ঠিত হয় যা ভারত রাষ্ট্রের উদ্দেশ্যে উৎসর্গ করা হয়।
দিল্লী সাধারণতন্ত্র দিবস কুচকাওয়াজ
সাধারণতন্ত্র দিবস উপলক্ষে জাতীয় রাজধানী নতুন দিল্লীতে কুচকাওয়াজ হয় রাষ্ট্রপতির আবাসস্থল রাষ্ট্রপতি ভবনের নিকটবর্তী রাইসিনা হিল থেকে রাজপথ বরাবর ইন্ডিয়া গেট ছাড়িয়ে। কুচকাওয়াজ আরম্ভ হওয়ার পূর্বে রাষ্ট্রপতি রাজপথের একপ্রান্তে অবস্থিত ইন্ডিয়া গেটে শহিদ সৈন্যদের উদ্দেশ্যে নির্মিত স্মারক অমর জওয়ান জ্যোতি-তে একটি পুষ্পস্তবক অর্পণ করেন। এর পর ঐ সৈন্যদের উদ্দেশ্যে ২ মিনিট নীরবতা পালন করা হয়। স্বাধীনতা আন্দোলন ও তার পরবর্তী যুদ্ধগুলিতে ভারতের সার্বভৌমত্ব রক্ষায় শহিদ সৈন্যদের প্রতি এইভাবে শ্রদ্ধাজ্ঞাপন করা হয়। এর পর রাষ্ট্রপতি অন্যান্য বিশিষ্ট ব্যক্তিদের সাথে মিলিত হন এবং প্রধান অতিথির সাথে রাজপথে অবস্থিত অনুষ্ঠানের মূল মঞ্চে আসেন। রাষ্ট্রপতির দেহরক্ষকরা ঘোড়ার পিঠে করে তাদের পথপ্রদর্শন করেন।
বীটিং রিট্রীট
বীটিং রিট্রীট দ্বারা সাধারণতন্ত্র দিবস উদ্‌যাপনের আনুষ্ঠানিক সমাপ্তি সূচিত হয়। সাধারণতন্ত্র দিবসের ৩ দিন পর, ২৯শে জানুয়ারি সন্ধ্যেবেলা বীটিং রিট্রীট অনুষ্ঠিত হয়। ভারতের সামরিক বাহিনীর তিন প্রধান শাখা ভারতীয় স্থলসেনা, ভারতীয় নৌবাহিনী এবং ভারতীয় বায়ুসেনা এই রিট্রীটে অংশ নেয়। রাজপথের প্রান্তে ভারতের কেন্দ্রীয় সচিবালয় ও রাষ্ট্রপতি ভবনের নর্থ ব্লক ও সাউথ ব্লক ভবন দু'টির মধ্যবর্তী রাইসিনা হিল ও বিজয় চকে এই অনুষ্ঠানটি হয়।
অনুষ্ঠানের প্রধান অতিথি হলেন ভারতের রাষ্ট্রপতি, যিনি অশ্বারোহী 'পিবিজি' (প্রেসিডেন্টস বডিগার্ডস/ রাষ্ট্রপতির দেহরক্ষক) কর্তৃক পথপ্রদর্শিত হয়ে আসেন। তিনি উপস্থিত হলে পিবিজির অধিনায়ক তার বাহিনীকে জাতীয় অভিবাদনের (স্যালুট) নির্দেশ দেন। এর পর সামরিক বাহিনী কর্তৃক ভারতের জাতীয় সঙ্গীত গাওয়া হয়। এই সঙ্গীতের পাশাপাশি সম্মিলিত স্থল, জল ও বায়ুসেনার বিভিন্ন ব্যান্ড, পাইপ, ভেরী প্রভৃতি বাদ্যযন্ত্রের কুশলীরা অনুষ্ঠানের শেষ লগ্নে সারে জাঁহা সে আচ্ছা প্রভৃতি দেশাত্মবোধক গানের আয়োজনও করেন।
সাম্মানিক অতিথি
১৯৫০ খ্রিঃ থেকে ভারত সাধারণতন্ত্র দিবসের কুচকাওয়াজে বিভিন্ন দেশের রাষ্ট্রপ্রধান অথবা গুরুত্বপূর্ণ নেতৃস্থানীয় ব্যক্তিবর্গকে সাম্মানিক রাষ্ট্রীয় অতিথি হিসেবে বরণ করে আসছে। ১৯৫০ থেকে ১৯৫৪ খ্রিঃ পর্যন্ত বিভিন্ন স্থানে এই কুচকাওয়াজ অনুষ্ঠিত হয় (আরউইন মঞ্চ, কিংসওয়ে, লালকেল্লা ও রামলীলা ময়দান)। ১৯৫৫ খ্রিঃ থেকে বর্তমান স্থানটি নির্দিষ্ট হয়। অতিথি রাষ্ট্র কে হবে তা নির্ধারিত হয় কৌশলগত, অর্থনৈতিক ও রাজনৈতিক গুরুত্ব বিবেচনা করে। ১৯৫০ থেকে ১৯৭০ এর দশকের মধ্যে বেশ কিছু জোট-নিরপেক্ষ ও পূর্ব ব্লক রাষ্ট্রকে ডাকা হয়েছিল। ঠান্ডা যুদ্ধ শেষ হওয়ার পর অনেক পাশ্চাত্য নেতাকেও ডাকা হয়েছে। গুরুত্বপূর্ণ একটি বিষয় হল এই যে, চীন ও পাকিস্তানের সাথে ভারতের রক্তক্ষয়ী যুদ্ধের আগে পর্যন্ত ঐ দুই রাষ্ট্রের নেতৃবৃন্দ সাধারণতন্ত্র দিবসে ভারতে আমন্ত্রিত হয়েছিলেন। ১৯৬৫ খ্রিঃ সাধারণতন্ত্র দিবসে পাকিস্তানের খাদ্য ও কৃষিমন্ত্রী ভারতের সাম্মানিক অতিথি ছিলেন, এবং এর কয়েক দিন পরেই দুই দেশের যুদ্ধ বাধে। একাধিকবার যে সমস্ত রাষ্ট্র আমন্ত্রিত হয়েছে তাদের মধ্যে আছে প্রতিবেশী (ভুটান ও শ্রীলঙ্কা), প্রতিরক্ষা মিত্র (ফ্রান্স, সোভিয়েত ইউনিয়ন/রাশিয়া, যুক্তরাজ্য), বাণিজ্য সহযোগী (ব্রাজিল) এবং জোট-নিরপেক্ষ মিত্রগোষ্ঠী (নাইজিরিয়া ও ভূতপূর্ব যুগোস্লাভিয়া)। ভুটান ও ফ্রান্স সবচেয়ে বেশি বার (চার বার) আমন্ত্রিত হয়েছে, আর তাদের পরেই আছে মরিশাস ও সোভিয়েত ইউনিয়ন/রাশিয়া: শেষোক্ত দুই দেশই আমন্ত্রিত হয়েছে তিন বার করে।
মৌজপুর - বাবরপুর মেট্রো স্টেশন
মৌজপুর-বাবরপুর মেট্রো স্টেশন দিল্লি মেট্রোর পিঙ্ক লাইনে অবস্থিত।
দিল্লি মেট্রোর তৃতীয় ধাপের অংশ হিসেবে, মৌজপুর - বাবরপুর স্টেশনটি পিঙ্ক লাইনে নির্মিত হয়েছিল।
স্টেশন বিন্যাস
মৌজপুর থেকে মুকুন্দপুর পর্যন্ত পিঙ্ক লাইন এবং নতুন লাইনের ইন্টারচেঞ্জিং স্টেশন। ২ টি স্তর বিশিষ্ট উত্তোলিত স্টেশনে ৪টি প্ল্যাটফর্ম রয়েছে।
ডুগি (ড্রাম)
ডুগি এক ধরনের ভারতীয় বাদ্যযন্ত্র যা, কেটলির আকৃতির মতো। এটি আঙ্গুল ও হাতের তালু দিয়ে বাজাতে হয়। এটি বাংলাদেশি বাউল সম্প্রদায়রা তাদের বাউল গানে ব্যবহার করে। এটি ভারতের বাউলরা যেমন উত্তর প্রদেশে ডুগি আবার পাঞ্জাবে ডুক্কার বলে পরিচিত যা ফোক গানের মূল বাদ্যযন্ত্রের একটি।
লালা লাজপত রায়
লালা লাজপত রায় (Lala Lajpat Rai; ਲਾਜਪਤ ਰਾਏ) একজন ভারতীয় স্বাধীনতা সংগ্রামী । তাকে পাঞ্জাব কেশরি নামেও জানা । তিনি পাঞ্জাব ন্যাশনাল ব্যাঙ্ক ও লক্ষী বিমা কম্পানী স্থাপন করেছিলেন। তিনি ভারতীয় জাতীয় কংগ্রেসের চরম পন্থীদলের লাল-বাল-পালের অন্যতম নেতা। ১৯২৮ সনে  সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহণ করেন । সেখানে তিনি পুলিশের লাঠিচার্জে গভীর ভাবে আহত হন। ১৯২৮ সনের ১৭ নভেম্বর তারিখে তাঁর মৃত্যু হয়।
জীবনী
১৮৬৫ সনের ২৮ জানুয়ারি তারিখে পাঞ্জাবে লালা লাজপত রায় জন্মগ্রহণ করেন।। তার পিতার নাম মুনসি রাধা কৃষ্ণণ আজাদ। তিনি কিছুসময়কাল হরিয়াণার রোহতক এবং হিসার শহরে উকালতি করেন। তিনি ভারতীয় জাতীয় কংগ্রেস দলের অন্যতম নেতা ছিলেন। বাল গঙ্গাধর তিলক ও বিপিন চন্দ্র পালের সহিত তিনি লাল-বাল-পাল নামেই বিখ্যাত ছিলেন। এই তিন নেতারাই ভারতে সর্বপ্রথম ব্রিটিশ থেকে ভারতের স্বাধীনতার দাবী  করেন পরবর্তি সময়ে সমগ্র ভারতবাসী এই আন্দোলনে জড়িয়ে পড়ে। তিনি স্বামী দয়ানন্দ সরসত্বীর সহিত আর্য সমাজকে পাঞ্জাবে জনপ্রিয় করে তোলেন। তিনি অনেক স্থানে দুর্ভিক্ষের সময় শিবির স্থাপন করে লোকের সেবা করেছেন। ১৯২৮ সনের ৩০ অক্টোবর তারিখে তিনি সাইমন কমিশনের বিরুদ্ধে অনুষ্ঠিত প্রদর্শনিতে অংশগ্রহণ করেন । সেখানে তিনি পুলিশের লাঠি চার্চে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সনের ১৭ নভেম্বর তারিখে তার মৃত্যু হয় ।
লালা'র মৃত্যুর প্রতিশোধ
লালা'র মৃত্যুর ফলে সমগ্র দেশ উত্তেজিত হয়ে উঠে। চন্দ্রশেখর আজাদ, ভগৎ সিং, শিবরাম রাজগুরু ও সুখদেব থাপার ও অন্যান্য স্বাধীনতা সংগ্রামীরা লালাজির মৃত্যুর প্রতিশোধ নেওয়ার প্রতিজ্ঞা নেয়। ১৯২৮ সনের ১৭ ডিসেম্বর তারিখে এই স্বাধীনতা সংগ্রামীরা লালা'র মৃত্যুর প্রতিশোধ স্বরুপ ব্রিটিশ পুলিশ অফিসার সাংডর্সকে গুলি করে হত্যা করে। সাংডর্সকে হত্যা করার জন্য রাজগুরু, সুখদেব ও ভগত সিংকে ব্রিটিশ সরকারের কারাগার থেকে ফাঁসির আদেশ দেওয়া হয়। এই ভাবে ভারতীয় রাজনীতিতে এক নতুন স্পন্দন সৃষ্টি হয়।
হিন্দী সাহিত্যের সেবা
লালা লাজপত রায় হিন্দী ভাষায় মধ্যযুগীয় হিন্দুত্ববাদী রাজা শিবাজী ও ভগবান শ্রীকৃষ্ণের জীবনী রচনা করেন। তিনি ভারতে ও বিশেষকরে পাঞ্জাবে পাঞ্জবী ভাষাকে হটিয়ে হিন্দী ভাষা প্রতিস্হাপনের ক্ষেত্রেও সহযোগীতা করেছিলেন।
ত্রিকূট পাহাড়
থাম্ব|ত্রিকূট পাহাড়
ত্রিকূট পাহাড় ভারতে র ঝাড়খণ্ড রাজ্যের দেওঘর শহর থেকে ১০ কিমি দূরত্বে দুমকা যাওয়ার পথে অবস্থিত একটি পাহাড়। এটির তিনটি শৃঙ্গ আছে, যা থেকে ত্রিকূট নামটি এসেছে। পাহাড়ের উপরে ঘন জঙ্গলের মধ্যে ত্রিকূটাচল মহাদেবের মন্দির আছে। সবচেয়ে উঁচু শৃঙ্গটি সমুদ্রপৃষ্ঠ থেকে ২৪৭০ ফিট ও মাটি থেকে ১৫০০ ফিট উঁচু। তিনটির মধ্যে দুটিতে ট্রেকিং করা যায় ও একটিতে খাড়াইয়ের জন্য হেঁটে ওঠা যায়না।
২১ জুলাই ২০০৯ সালে প্রধান শৃঙ্গটিতে একটি রোপওয়ে চালু করা হয়। ২৬ কেবিনবিশিষ্ট এই রোপওয়েটি ২৫১২ ফিট লম্বা ও মাটি থেকে ১২৮২ ফিট উচু অবধি ওঠে। এটি ঝাড়খন্ডের প্রথম রোপওয়ে। ত্রিকূট পাহাড় ঝাড়খন্ডের একটি জনপ্রিয় পর্যটন কেন্দ্র হিসেবে পরিচিত।
ধর্মীয় গুরুত্ব
ত্রিকুট পাহাড় (ত্রিকুট পর্বত) দেওঘর থেকে 10 কিলোমিটার দূরে অবস্থিত অনেক হিন্দু তীর্থস্থানগুলির মধ্যে একটি ।
হিন্দু লিপি রামায়ণ অনুসারে, রাবণ, লঙ্কার (বর্তমানে শ্রীলঙ্কা ) রাজা ছিলেন শিবের সবচেয়ে শ্রদ্ধেয় ভক্ত । ধ্বংসের ভগবানকে মুগ্ধ করার জন্য রাজা কয়েক হাজার বছর ধরে তীব্র তপস্যা করেছিলেন এবং তাঁর প্রশংসায় গান গেয়েছিলেন। তাঁর সম্পূর্ণ ভক্তি এবং তাঁর স্তোত্রের সুরে খুশি হয়ে শিব তাঁর কাছে একটি ইচ্ছা চাইলেন। রাবণ অবশ্য ভগবানের জন্য লঙ্কায় তাঁর সাথে যেতে চেয়েছিলেন, অন্য সমস্ত হিন্দু দেবদেবীকে স্তব্ধ করে দিয়েছিলেন। শিব যদিও শান্ত ছিলেন এবং তাঁর সাথে যেতে রাজি হন তবে শিব লিঙ্গ আকারে এবং একটি শর্তে। রাবণ যদি যাত্রার সময় কোনো কারণে শিবলিঙ্গকে অন্য কোনো স্থানে রাখে, তাহলে সেই লিঙ্গসেখানে স্বয়ং অনন্তকালের জন্য প্রতিষ্ঠিত হবে আর কখনো উপড়ে ফেলা যাবে না। লঙ্কেশ্বর তা মেনে নিয়ে যাত্রা শুরু করলেন। যাইহোক, তার সমুদ্রযাত্রার মাঝখানে, রাবণের এই আকস্মিক তাগিদ ছিল নিজেকে মুক্ত করার জন্য। তার চোখ পড়ে ত্রিকূট পাহাড়ে যেখানে তিনি শীর্ষে অবতরণ করেছিলেন, তাই ত্রিকূট পাহাড়ের একটি পয়েন্টকে রাবণের হেলিপ্যাড বলা হয়। বিভ্রান্ত রাজা, শিবের অবস্থার কথা স্মরণ করে, জীবনের কোনো চিহ্ন খোঁজার চেষ্টা করেন যা আপাতত লিঙ্গ ধারণ করতে পারে কিন্তু ব্যর্থ হয়। পরিশেষে, তিনি এলাকাটি বিস্তৃত দেখার জন্য একটি দৈত্যে পরিণত হন এবং দেওঘরের মাঠে একটি ছোট ছেলেকে তার গবাদি পশু নিয়ে দেখেন এবং সাহায্যের জন্য অনুরোধ করেন। ছেলেটি, যে আসলে ভগবান গণেশের জন্মদাত্রী ছিল, রাজি কিন্তু শুধুমাত্র রাবণ 3 ডাকের পর লিঙ্গ দখল করতে ফিরে আসার শর্তে। অসহায় রাজা আবার রাজি হলেন এবং তার ব্যবসা শুরু করলেন। কিন্তু যেহেতু তার ভিতরে গঙ্গা প্রবাহিত হচ্ছিল, তাই প্রত্যাশার চেয়ে বেশি সময় লেগেছিল। কয়েক ঘন্টা পরে যখন রাবণ শিবলিঙ্গটি ফিরিয়ে নিতে ফিরে আসেন, তখন তিনি ক্ষিপ্ত হয়ে ওঠেন কারণ বালকটি ইতিমধ্যে মাটিতে রাখা লিঙ্গটি নিয়ে চলে গেছে। রাবণ আবার উত্থানের জন্য সর্বাত্মক চেষ্টা করেছিল কিন্তু শিবের কথায় সত্য, প্রতিষ্ঠা ইতিমধ্যেই হয়ে গিয়েছিল। ক্লান্ত ও হতাশ হয়ে, রাবণ লিঙ্গের উপর ঘুষি মারেন, এটিকে মাটিতে আরও শিকড় দিয়ে ছেড়ে দেন। এই কারণেই দেওঘর শিবলিঙ্গকে রাবনেশ্বর শিবলিঙ্গ বলা হয়।
ত্রিকূট পাহাড়ের তিনটি চূড়া রয়েছে যা তিন হিন্দু দেবতা ব্রহ্মা, বিষ্ণু এবং শিবের নামে নামকরণ করা হয়েছে । তিনটির মধ্যে মাত্র একটি চূড়া পর্যটকদের জন্য উন্মুক্ত।
লন্ডন, ওহাইও
লন্ডন মার্কিন যুক্তরাষ্ট্রের ওহাইও অঙ্গরাজ্যের ম্যাডিসন কাউন্টির একটি শহর ও কাউন্টি আসন। ওহাইওর রাজধানী কলম্বাসের প্রায় ২৫ মাইল (৪০ কিলোমিটার) দক্ষিণ-পশ্চিমে অবস্থিত, লন্ডন শহরটি কাউন্টি আসন হিসাবে দায়িত্ব পালনের জন্য ১৮১১ সালে প্রতিষ্ঠিত হয়। শহরের জনসংখ্যা ২০১০-এর আদম শুমারি অনুসারে ৯,৯৯৪ জন। জিপ কোডটি হল ৪৩১৪০।
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ৮.৪৫ বর্গমাইল (২১.৮৯ কিমি ২), যার মধ্যে ৮.৩৯ বর্গমাইল (২১.৭৩ কিমি ২) ভূমিভাগ ও ০.০১ বর্গমাইল (০.০৩ কিমি ২) জলভাগ নিয়ে গঠিত।
২০১০-এর আদমশুমারি
২০১০-এর আদমশুমারি অনুসারে, শহরে ৯,৯০৪ জন মানুষ, ৩,৯৯১ জন গৃহমালিক ও ২,৫১১ টি পরিবার বসবাস করে। জনসংখ্যার ঘনত্ব প্রতি বর্গমাইলে ১,১৭২.১ জন (৪৫২.৬ জন/কিমি২)। প্রতি বর্গমাইলে গড়ে ৫২১.৯ এর (২০১.৫ জন/কিমি২) ঘনত্বে ৪,৪১০ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৯.২% শ্বেতাঙ্গ, ৬.০% আফ্রিকান আমেরিকান, ০.৩% নেটিভ আমেরিকান, ১.০% এশীয়, ০.৬% অন্যান্য জাতি এবং ২.৯% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ১.৭% ছিল।
২০০০-এর আদমশুমারি
২০০০-এর আদমশুমারি অনুসারে, শহরে ৮,৭৭১ জন মানুষ, ৩,৫৯০ জন গৃহমালিক ও ২,৩০১ টি পরিবার বসবাস করে। জনসংখ্যার ঘনত্ব প্রতি বর্গমাইলে ১,০৩১.০ জন (৩৯৭.৯ জন/কিমি২)। প্রতি বর্গমাইলে গড়ে ৪৫২.৩ এর (১৭৪.৬ জন/কিমি২) ঘনত্বে ৩,৮৪৮ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৯.৯৬% শ্বেতাঙ্গ, ৬.৭৮% আফ্রিকান আমেরিকান, ০.৩০% নেটিভ আমেরিকান, ০.৪২% এশীয়, ০.০২ প্রশান্ত মহাসাগরীয় দ্বীপবাসী, ০.৪২% অন্যান্য জাতি এবং ২.১০% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ০.৭১% ছিল।
শিক্ষা
লন্ডনে মূলত লন্ডন সিটি স্কুল ডিস্ট্রিক্ট দ্বারা শিক্ষা ব্যবস্থা পরিবেশন করা হয়। স্নাতক শ্রেণীতে সাধারণত শিক্ষার্থীদের সংখ্যা ১০০-১৫০ জনের মধ্যে থাকে। বিদ্যালয় জেলাটি টোলস টেকনিক্যাল সেন্টার সহ অন্যান্য স্থানীয় শিক্ষামূলক কর্মসূচির সাথে অংশীদারিত্ব করে।
নাওয়াং গোম্বু
নাওয়াং গোম্বু (১ মে ১৯৩৬ - ২৪ এপ্রিল ২০১১) একজন শেরপা পর্বতারোহী ছিলেন। তিনি বিশ্বের প্রথম মানুষ যিনি দুবার এভারেস্টে আরোহণ করেছিলেন।
গোম্বু তিব্বতের মিনজুতে জন্মগ্রহণ করেছিলেন এবং তার মামা তেনজিং নোরগে সহ অনেক আত্মীয়দের মত পরে ভারতীয় নাগরিকত্ব পেয়েছিলেন। ১৯৫৩ সালে তেনজিং ও এডমন্ড হিলারির সাথে তিনিই সর্বকনিষ্ঠ শেরপা ছিলেন যিনি ২৬,০০০ ফুট উঁচু সাউথ কলে বোঝা পৌঁছতে গেছিলেন। ১৯৬৪ সালে, তিনি নন্দা দেবী (২৪,৬৪৫ ফুট) চূড়ায় আরোহন করে, প্রথম ভারতীয় এবং বিশ্বের তৃতীয় ব্যক্তি হন । ১৯৬৫ সালে, তিনি বিশ্বের প্রথম মানুষ যিনি দুবার মাউন্ট এভারেস্টে আরোহণ করেছিলেন -এটি একটি রেকর্ড যা প্রায় ২০ বছর ধরে অটুট ছিল। প্রথম আরোহণ ছিল ১৯৬৩ সালে আমেরিকান অভিযানের সঙ্গে বিশ্বের এগারোতম মানুষ হিসেবে এবং দ্বিতীয়টি ছিল ভারতীয় এভারেস্ট অভিযান ১৯৬৫ সালে সপ্তদশতম হিসেবে।
প্রারম্ভিক জীবন এবং পটভূমি
গোম্বুর জন্ম এভারেস্টের উত্তর-পূর্বে খার্তা অঞ্চলে। তার প্রাথমিক জীবন, তার পিতামাতার বিবাহের জটিলতায় ভরা ছিল। তার পিতা নাওয়াং ছিলেন একজন সন্ন্যাসী এবং স্থানীয় সামন্ত জমিদারের ছোট ভাই। তাঁর মা, তেনজিং-এর প্রিয় বড় বোন ছিলেন লহামু খিপা, যিনি ছিলেন দাসদের পরিবারের একজন সন্ন্যাসী। তারা দু'জন পালিয়ে যাওয়ায় অশান্তির সৃষ্টি হয়। সেইসময় কিছু সময়ের জন্য তারা নেপালের সীমান্তের ওপারে একটি শেরপা জেলা খুম্বুতে বসবাস করে।
অল্প বয়সে, রংবুক মনাস্ট্রিতে সন্ন্যাসী হওয়ার জন্য, গোম্বুকে তিব্বতে ফেরত পাঠানো হয়েছিল। রংবুক মনাস্ট্রি এখন তিব্বতের দিকের এভারেস্ট  বেস ক্যাম্পের নীচে এক ঘন্টা হাঁটাপথ। গোম্বুর ঠাকুমা ছিলেন, প্রধান লামা ট্রুলশিক রিনপোচে-এর ভাইঝি। কিন্তু প্রায়শই পড়াশোনায় বিফল শিশুদের যে কঠিন শাস্তি দেওয়া হত, তার থেকে এই সম্পর্ক তাকে রক্ষা করতে পারেনি।
কর্মজীবন
এক বছর পর, গোম্বু এক বন্ধুর সাথে নাংপা লা পার হয়ে খুম্বুতে পালিয়ে যান, যেখানে প্রথম পশ্চিমের অভিযাত্রীরা এভারেস্টের দক্ষিণের দিকগুলি অন্বেষণ করতে শুরু করেছিল।
তিনি ছিলেন বিশ্বের প্রথম মানুষ যিনি ভারতীয় এবং আমেরিকান অভিযাত্রীদের সাথে দুবার এভারেস্ট আরোহণ করেছিলেন। বহু দিন এই রেকর্ড ভাঙা যায়নি অর্থাৎ এটি কোন ছোট কীর্তি নয়। তিনি বহুবার মাউন্ট রেইনিয়ার আরোহণ করেন এবং ব্যাপকভাবে ভ্রমণ করেন।
সম্মান ও পুরস্কার
তাঁর কৃতিত্বের জন্য তিনি অর্জুন পুরস্কার এবং পদ্মভূষণ পুরস্কার লাভ করেন। গোম্বু ১৯৫০ এবং ১৯৬০ এর দশকে ১৯৬৩ এভারেস্ট অভিযান উদযাপনের অংশ হিসাবে আরোহণের পুনর্মিলনে অংশ নিয়েছিলেন। তিনি মাকালু, সাকাং শৃঙ্গ, শাসের কাংরি, নন্দাদেবী, চোইউ, কোকথাং এবং রাথং শৃঙ্গ জয় করেন। ২০০৬ সালে, তিনি রাষ্ট্রপতি এপিজে আবদুল কালাম কর্তৃক ভারতীয় পর্বতারোহণের ক্ষেত্রে তেনজিং নোরগে লাইফটাইম অ্যাচিভমেন্ট পুরস্কারে ভূষিত হন।
গোম্বু তার পরবর্তী জীবন শেরপা সম্প্রদায়ের জন্য উৎসর্গ করেছেন, তহবিল সংগ্রহ করেছেন এবং কিছু বছর শেরপা বৌদ্ধ সমিতির সভাপতি ছিলেন।
আজনাদায়নের যুদ্ধ
আজনাদায়নের যুদ্ধ (معركة أجنادين) ৬৩৪ সালের ৩০ জুলাই বর্তমান ইসরায়েলের অন্তর্গত কোনো স্থানে সংঘটিত হয়। নির্দিষ্ট স্থানটি জানা যায়নি। রাশিদুন খিলাফত ও বাইজেন্টাইন সাম্রাজ্যের মধ্যে এই যুদ্ধ সংঘটিত হয়। যুদ্ধে মুসলিমরা জয়ী হয়। যুদ্ধের বিস্তারিত মুসলিমদের লেখকদের বিবরণীতে উল্লেখ আছে। ৯ম শতকের ওয়াকিদি এদের অন্যতম।
পটভূমি
ডেভিড নিকোলের মতে ৬৩৩ সালের শরতে বা ৬৩৪ সালের শুরুতে রাশিদুন সেনারা মদিনা ত্যাগ করে। ফেব্রুয়ারির ৪ তারিখ দাসিনের যুদ্ধে বাইজেন্টাইনরা পরাজিত হয়। এরপর এমেসায় (বর্তমান হিমস, সিরিয়া) অবস্থান করা সম্রাট হেরাক্লিয়াস কায়সারিয়া মেরিটিমা রক্ষার জন্য অতিরিক্ত সৈন্য পাঠান। মুসলিম সেনাপতি খালিদ বিন ওয়ালিদ এর ফলে সাসানীয়দের বিরুদ্ধে অপারেশন স্থগিত করে সিরিয়া পৌছান। ২৪ এপ্রিল বাইজেন্টাইন মিত্র গাসানীয়রা পরাজিত হয় এবং খালিদ পুরো বুসরায় প্রতিপক্ষহীন হয়ে উঠেন। এসময় খালিদ আবু উবাইদা ইবনুল জাররাহ, ইয়াজিদ ইবনে আবু সুফিয়ান, আমর ইবনুল আস ও শুরাহবিল ইবনে হাসানার সেনাদেরকে একত্রিত করেন।
খালিদ আমরের সেনাদেরকে আজনাদায়ন নামক স্থানে সমবেত করেন। ভূগোলবিদরা এ স্থানটিকে চিহ্নিত করতে সক্ষম হননি। ধারণা করা হয় আরবি আদজিনাদ(সেনাবাহিনী) থেকে এমন নাম হয়েছে। আরব সূত্র অনুযায়ী বর্তমান ইসরায়েলের বেত গুভরিন থেকে ৯ কিমি দূরে ওয়াদি সামত নামক স্থানে যুদ্ধক্ষেত্র চিহ্নিত করা হয়েছে।
উত্তর ফাল্গুনী
উত্তর ফাল্গুনী হল ১৯৬৩ সালে মুক্তিপ্রাপ্ত একটি ভারতীয় বাংলা ড্রামা চলচ্চিত্র। এই ছবিটি পরিচালনা করেন অসিত সেন এবং প্রযোজনা করেন উত্তম কুমার। ছবিটিতে মুখ্য ভূমিকায় অভিনয় করেন সুচিত্রা সেন (দ্বৈত চরিত্রে), বিকাশ রায় ও দিলীপ মুখোপাধ্যায়।
পটভূমি
দেবযানীকে ( সুচিত্রা সেন ) জোর করে লম্পট রাখালের (কালীপদ চক্রবর্তী) সাথে বিয়ে দেওয়া হয়, যে তখন তাকে মদপান করার জন্য পর্যাপ্ত অর্থ উপার্জনের জন্য বেশ্যাবৃত্তিতে বাধ্য করার চেষ্টা করে। রাখালের সন্তানে গর্ভবতী হয়ে, সে তার জীবন শেষ করতে বন্দীদশা থেকে পালিয়ে যায়। ট্রেনে যাবার সময় সে আত্মহত্যা করার চেষ্টা করে, তবে একটি গাইনেওয়ালি বাড়ির মালকিন ( ছায়া দেবী ) তাকে উদ্ধার করে, সে লখনউতে তার কোঠা নিয়ে আসে, যেখানে দেবযানী সুপর্ণা নামে একটি কন্যা সন্তানের জন্ম দেয় এবং বাইজি হয়ে নতুন নাম নেয় পান্নাবাঈ। ইতিমধ্যে রাখাল তাকে খুঁজে বের করে এবং তাকে হেনস্থা ও ব্ল্যাকমেইল করতে থাকে, তাই সে কলকাতায় পালিয়ে আসে এবং সুপর্ণাকে একটি মিশনারী হোস্টেল স্কুলে ভর্তি করে যাতে তার থেকে নিজেকে দূরে সরিয়ে নিতে পারেন ও তার মেয়েটি একটি ভাল এবং স্বাস্থ্যকর পরিবেশে বেড়ে উঠতে পারে।
ঘটনাচক্রে, তিনি তার প্রাক্তন প্রেমিক, মনীশ রায় ( বিকাশ রায় ) সঙ্গে দেখা হয়ে যায়, সে এখন একজন বিখ্যাত আইনজীবী, এবং তার করুণ কাহিনী শুনে তাকে বিবাহ করবার প্রস্তাব দেয়, কিন্তু দেবজানি ভয় পায় যে সে তার নাম খারাপ করবে, বরং তার মেয়ে, সুপর্ণার যত্ন নেওয়ার জন্য অনুরোধ করে। মনীশ রাজি হন, আর সুপর্ণার অভিভাবক হন।
কয়েক বছর পেরোনোর পরে, প্রাপ্তবয়স্কা সুপর্ণা ( সুচিত্রা সেন ) দেশে ফেরেন আইনজীবী হয়ে যাকে মণীশ তার অনাথ বঞ্ঝি হিসাবে মানুষ করেছেন। সুপর্ণা মনিশের সহকারী ইন্দ্রনীল (দিলীপ মুখার্জি)-এর প্রেমে পড়েন। বৃদ্ধা পান্নাবাই হৃদ্‌রোগে ভুগছেন। রাখাল যখন বুঝতে পারল যে সুপর্ণা তার মেয়ে, সে সুপর্ণাকে তার আসল পরিচয় ফাঁস করে দেবার হুমকি দিয়ে আবারও পান্নাভাই ওরফে দেবজানীকে ব্ল্যাকমেল করতে ফিরে আসে। দেবযানী তাকে তর্কের উত্তাপে গুলি করে এবং আদালতে মণীশ তার হয়ে মামলা লড়ে। সুপর্ণা মণীশকে একজন চরিত্রহীন, পতিত মহিলার প্রতিরক্ষার দোষারোপ করে। তবে মণীশ যখন তাকে দেবজানীর আসল গল্পটি বলে এবং তার কাছে তার আসল পরিচয়টি প্রকাশ করে। সে আদালতে দেবজানীকে রক্ষার জন্য নিজেই দায়িত্ব নেয়, আর এই প্রক্রিয়ায় বিরোধী আইনজীবীর সাথে যুক্তিতে, সে শিকার করে এই মহিলাটি তার মা। শেষের দৃশ্যে, দেবজানি শান্তির আনন্দে তার মেয়ের কোলে মারা যায়।
শান্তা গান্ধী
শান্তা গান্ধী (২০শে ডিসেম্বর ১৯১৭ – ৬ই মে ২০০২) একজন ভারতীয় থিয়েটার পরিচালক, নর্তকী এবং নাট্যকার ছিলেন। তিনি ভারতীয় কমিউনিস্ট পার্টির সাংস্কৃতিক বিভাগ, আইপিটিএএর সঙ্গে, ঘনিষ্ঠভাবে সঙ্গে যুক্ত ছিলেন। ১৯৩০ এর দশকের প্রথম দিকে, তিনি ইন্দিরা গান্ধীর সঙ্গে একটি আবাসিক স্কুলে পড়তেন, এবং পরবর্তী জীবনে প্রধানমন্ত্রীর কাছের লোক হয়ে গিয়েছিলেন। তিনি ইন্দিরা গান্ধী প্রশাসনের অধীনে অনেক সরকারি পুরস্কার এবং কর্মভারহীন পদ পেয়েছেন, এগুলির মধ্যে আছে পদ্মশ্রী (১৯৮৪) এবং ন্যাশনাল স্কুল অফ ড্রামা র (১৯৮২–৮৪) সভাধিপতিত্ব। তিনি অভিনেত্রী দীনা পাঠক (বিবাহপূর্ব গান্ধী) এবং তরলা গান্ধীর (তিনি মঞ্চের অভিনেত্রী) বোন ছিলেন।
পটভূমি
তিনি ভারতীয় গণনাট্য সংঘের (আইপিটিএ) কেন্দ্রীয় ব্যালে দলের প্রতিষ্ঠাতা সদস্য ছিলেন, এবং ১৯৫০ এর দশকে ব্যাপকভাবে দেশ ভ্রমণ করেন। একজন নাট্যকার হিসেবে, তিনি প্রাচীন ভারতীয় নাটক, বিশেষ করে সংস্কৃত নাটক, লোক থিয়েটার, আধুনিক ভারতীয় থিয়েটারকে পুনরুজ্জীবিত করতে, অগ্রণী হিসেবে স্মরণীয় হয়ে আছেন। তার সবচেয়ে বিখ্যাত নাটকগুলির মধ্যে আছে রাজিয়া সুলতান এবং জস্ম ওড়ান যেটি সতীদাহ প্রথা নিয়ে একটি গুজরাটি কিংবদন্তির উপর ভিত্তি করে তৈরী। গুজরাটি ভাওয়াই শৈলীতে তার নিজস্ব নাটকের উৎপাদন, সমসাময়িক ভারতীয় থিয়েটারের একটি বৈশিষ্ট্য হয়ে উঠেছে। তার বোন দীনা গান্ধী (পরে পাঠক) দ্বারা 'মৈনা গুর্জরী', আজকের দিনে সবচেয়ে জনপ্রিয় ভাওয়াইগুলির মধ্যে একটি।
তিনি, ১৯৮১ সালে প্রতিষ্ঠিত একটি শিক্ষা সংস্থার কেন্দ্র, আবেহি এর প্রতিষ্ঠাতা সদস্য ছিলেন, এবং ১৯৮২-১৯৮৪ পর্যন্ত ন্যাশানাল স্কুল অফ ড্রামার চেয়ারপারসন ছিলেন। তিনি ১৯৮৪ সালে ভারত সরকার দ্বারা পদ্মশ্রী পুরস্কারে ভূষিত হন এবং ২০০১ সালে, নির্দেশনা বিভাগে, সংগীত, নৃত্য ও নাটকের জন্য ভারতের জাতীয় একাডেমী, সংগীত নাটক একাডেমীর দেওয়া সঙ্গীত নাটক একাডেমী পুরস্কার পান।
প্রাথমিক জীবন এবং শিক্ষা
১৯৩২ সালে, তিনি পুনের একটি পরীক্ষামূলক আবাসিক বিদ্যালয়, পিপলস ওন স্কুলে যোগ দেন, সেখানে তিনি সহপাঠী হিসাবে পেয়েছিলেন ইন্দিরা নেহেরুকে। পরে তিনি বোম্বে চলে যান। যখন তার প্রকৌশলী বাবা দেখলেন, তিনি ১৯৩০ এর দশকের বাম ছাত্র আন্দোলনে খুব বেশি জড়িয়ে পড়েছেন, তাকে ডাক্তারি পড়ার জন্য ইংল্যান্ডে পাঠিয়ে দিলেন।  লন্ডনে তিনি ফেয়ারফ্যাক্স রোড বোর্ডিং হাউসে ছিলেন, সেটি ইন্দিরার হলওয়ের রাস্তার ওপারেই ছিল।  ফিরোজ গান্ধী কাছাকাছিই থাকতেন, এবং তারা তিনজন একসঙ্গে শহরের বাইরে বেড়াতে যেতেন। ১৯৩৬ সালে, যখন ইন্দিরা ও ফিরোজ গোপনে পরষ্পরের প্রতি প্রতিজ্ঞাবদ্ধ হয়েছিলেন, তখন শান্তাই একমাত্র ব্যক্তি ছিলেন যিনি এটি জানতেন। খুব শীঘ্রই তিনি ইন্ডিয়া হাউসে যাতায়াত শুরু করেন, কৃষ্ণ মেনন এবং তার তরুণ 'ফ্রি ইন্ডিয়া' সহযোগীদের সঙ্গে সাক্ষাৎ করতেন, এবং এমনকি স্পেনের গৃহযুদ্ধের জন্য তহবিল বাড়াতে একটি নৃত্য দলে যোগ দেন। কিন্তু ইউরোপে দ্বিতীয় বিশ্বযুদ্ধ শুরু হওয়ার আগে তার বাবা তাকে আবার ডেকে নেন, এইভাবে একটি সম্ভাব্য চিকিৎসক জীবন শেষ হয়ে যায়।
কর্ম জীবন
তিনি উত্তরাখন্ডের আলমোরা থেকে ৩ কিমি দূরে সিমটোলায় উদয় শঙ্করের 'উদয় শঙ্কর ভারত সাংস্কৃতিক কেন্দ্র' তে যোগ দেন এবং এক শিক্ষকের কাছ থেকে ভারত মুনির নাট্যশাস্ত্র অধ্যয়ন করেন। ১৯৪২ সালে বন্ধ হওয়া পর্যন্ত তিনি সেখানেই ছিলেন। এর পরেই, বম্বের (এখন মুম্বাই) ভারতীয় গণনাট্য সংঘের নৃত্য বিভাগ, লিটল ব্যালে ট্রুপের পূর্ণসময়ের সদস্য হন। এখানে তার সঙ্গে ছিলেন তার দুই বোন দীনা পাঠক, পূর্বনাম, গান্ধী (১৯২২–২০০২) এবং তরলা গান্ধী। ব্যালে দল ভারত, অমর, ম্যান ও মেশিন এবং অসংখ্য কিংবদন্তি ব্যালে তৈরী করে। এটি ১৯৫০ সালে, রবি শংকর, শান্তি বর্ধন এবং অন্যান্য অনেক অভিনেতা ও শিল্পীদের সঙ্গে ভারত ভ্রমণ করে। এঁরা সকলেই পরে আধুনিক ভারতীয় নৃত্য, থিয়েটার এবং সঙ্গীত জগতে নিজ নিজ ক্ষমতায় বিখ্যাত হয়ে ওঠেন। এই বোনেরাও বোম্বের গুজরাতি থিয়েটার পুনরুদ্ধারে জড়িত ছিলেন।
১৯৫২ সালে, দক্ষিণ গুজরাতে নর্মদা নদীর তীরে নিকোরা গ্রামে, শিশুদের একটি দলের সাথে তিনি কাজ শুরু করেন, তার কোন আনুষ্ঠানিক পাঠ্যক্রম ছিলনা। পরে, একটি পরীক্ষামূলক বিদ্যালয়, যেটি আহমেদাবাদের বি.এম. ইনস্টিট্যুট অফ চাইল্ড সাইকোলজি অ্যান্ড ডেভোলপমেন্ট এর সাথে যুক্ত ছিল, এই বিন্যাস গ্রহণ করে। ১৯৭০ সালে দিল্লির বাল ভবনও এটি গ্রহণ করেছিল, অবশেষে আবেহি ১৯৮১ সালে গঠিত হয় এবং ১৯৯০ সালে যখন আবেহি কর্মসূচী গ্রহণ করে, এটির নাম দেওয়া হয় অ্যাবাকাস এবং শান্তা গান্ধী এর পরিচালক হিসাবে দিত্ব গ্রহণ করেন।
১৯৫৮ সালে, এশিয়ান থিয়েটার ইনস্টিটিউট প্রতিষ্ঠার সময়, দিল্লি থেকে শান্তা গান্ধীকে ডেকে পাঠানো হয়। তিনি প্রাচীন ভারতীয় নাটকের অধ্যাপক পদে যোগ দেন। পরের বছর, যখন এটি ন্যাশনাল স্কুল অফ ড্রামার সাথে মিলিত হয়, তখনও তিনি অধ্যাপনা চালিয়ে যান এবং পরবর্তী বছরগুলিতে সংস্কৃত নাটক- কালিদাস, ভাস, বিশাখাদত্ত এবং ভবভূতি সহ প্রাচীন ভারতীয় নাটকগুলিকে পুনরুজ্জীবিত করেন। তিনিই প্রথম, খৃষ্ট জন্মের চারশত বছর আগের সংস্কৃত নাট্যকার, ভাস এর লেখাকে পুনরুজ্জীবিত করেন তার মধ্যমভয়যোগা (১৯৬৬) (মধ্যম জন) এবং ঊরুভঙ্গ প্রযোজনার মাধ্যমে। তিনি এই কাজ করেছেন, পানিক্কর এবং রতন থিয়াম কাজ শুরু করার দশ বছরেরও আগে। পরে তিনি বিশাখদত্তের মুদ্রারাক্ষস, বিক্রম বর্মনের ভগবদাজ্জুকম (১৯৬৭) নির্দেশনা করেন, সমস্তই হিন্দিতে। ১৯৬৭ সালে, তিনি একটি লোককথার ভিত্তিতে গুজরাটিতে জস্ম ওড়ান লেখেন, পরবর্তীতে তিনি ড. শ্যাম পারমারের সঙ্গে মালাবি হিন্দিতে এটি অনুবাদ করেন, এর ফলাফলটি ছিল, ১৯৬৮ সালে এনএসডি রিপারটরি কোম্পানির সঙ্গে ভাওয়াই ভিত্তিক সংগীতমূলক, তার সবচেয়ে সুপরিচিত প্রযোজনা জস্ম ওড়ান। এতে অভিনয় করেছেন মনোহর সিং এবং উত্তরা বাওকর। তিনি নাটকের নকশাটিও করেছিলেন এবং এটি গুজরাটের ভাওয়াই লোক নাটককে পুনরুজ্জীবিত করেছিল। জস্ম ওড়ান আজ পর্যন্ত ভাওয়াই রূপরেখার একটি অবিচ্ছেদ্য অংশ হয়ে আছে এবং বহু বছর ধরে মুম্বাই, আহমেদাবাদ এবং দিল্লির মতো শহরগুলিতে সফলভাবে চলছে। এটি লন্ডন, পোল্যান্ড এবং জিডিআর এও চলেছে। পরে এটি নাদিরা বাব্বর এর দল এক জুট দ্বারা পুনরুজ্জীবিত হয়, এখন অনেক বছর ধরে এই দল এটি অভিনয় করছে। তিনি ঐতিহাসিক নাটক 'রাজিয়া সুলতান' লিখেছিলেন, যা বেশ জনপ্রিয় ছিল । তিনি উত্তরপ্রদেশের নৌটঙ্কি লোক থিয়েটারের শৈলী ব্যবহার করেছিলেন, এটি অমর সিং রাঠোরএ, ব্যবহার কাজে লেগেছিল। তিনি জয়শঙ্কর প্রসাদের নাটকের প্রতি আগ্রহ পুনরুজ্জীবিত করেন, যেগুলি সাহিত্য বিষয়ক প্রশংসা পেয়েছিল, কিন্তু পণ্ডিতদের মতানুযায়ী মঞ্চে অভিনয়যোগ্য ছিলনা। তিনি দিল্লির বাল ভবন এবং জাতীয় শিশু মাদুঘরের পরিচালক ছিলেন।
ব্যক্তিগত জীবন
১৯৩৮ সালে বোম্বে (বর্তমানে মুম্বাই)র মার্কসবাদী ঐতিহাসিক ভিক্টর কিয়েরনানের সাথে তার বিবাহ হয়েছিল। কিন্তু কিরনান ভারত ছেড়ে চলে যাওয়ার আগে, ১৯৪৬ সালে দম্পতি বিবাহ বিচ্ছিন্ন হয়ে যান।
হাদিসের শ্রেণিবিভাগ
বিভিন্ন ধরনের হাদীসের শ্রেণিবিভাগ বিভিন্ন আলেমগণ ব্যবহার করেছেন। ইসলামে হাদিস হলো রাসুল মুহাম্মাদ (স) এর উক্তি। হাদীস অধ্যয়ন বিশেষজ্ঞরা সাধারণত দুটি পদ ব্যবহার করেন - তাক্বরির হলো মৌন সমর্থন, এবং খবর হলো মুহাম্মাদ (স) এর মুখ নিসৃত বাণী এবং তাঁর অনুসৃত কাজগুলি।
তাক্বরীর শব্দটি শব্দটি দ্বারা বোঝায়, মুহাম্মদের (স) উপস্থিতিতে একজন ঈমানদার এমন কিছু করেছিলেন যা মুহাম্মাদ লক্ষ্য করেছিলেন কিন্তু অস্বীকার বা নিন্দা করেননি। সুতরাং, ঐ বিশ্বাসী বা ঈমানদার দ্বারা সম্পাদিত কাজটি মুহাম্মদের (স) কাছ থেকে স্বীকৃতি লাভ করেছে। এটি সাধারণত স্বীকার করা হয় যে, খবর সত্য বা মিথ্যা হতে পারে। হাদীস সমালোচনা বিজ্ঞানের বিদ্বানরা মনে করেন যে একটি খবর হাদীস সত্য কিনা তা সমঝোতার মাধ্যমে নির্ধারণ করা যেতে পারে। এই স্বীকার্যের ভিত্তিতেই মুসলিম পণ্ডিতদের মতে একটি হাদীস যান্নি (অমীমাংসিত/সম্ভবত সত্য) কিনা তার প্রমাণ হয়।
আভিদুর রহমান
আভিদুর রহমান হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০১৫ সালে তিনি বিহার বিধানসভায় আরারিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।
গাট্টু বাট্টু
গাট্টু বাট্টু হলো একটি ভারতীয় এনিমেশন টেলিভিশন ধারাবাহিক। এটি তুনজ এনিমেশন কর্তৃক প্রযোজিত এবং নিকোলিদিয়নে সম্প্রচারিত হয়। ১ মে ২০১৭ থেকে এটির সম্প্রচার শুরু হয়।
তোতা ইতিহাস
তোতা ইতিহাস বাংলা ভাষায় রচিত একটি গল্পগ্রন্থ যা প্রকৃতপক্ষে কাদির বখশ রচিত ফার্সি গল্পগ্রন্থ তুতিনামা-এর বঙ্গানুবাদ। ফোর্ট উইলিয়াম কলেজে বাঙালা ভাষার শিক্ষক চণ্ডীচরণ মুনশী ১৮০৪ খ্রিষ্টাব্দে এই অনুবাদ কর্ম সম্পাদন করেন। গ্রন্থটি এ কলেজের বাঙালা শিক্ষাক্রমে পাঠ্যপুস্তক হিসেবে ব্যবহৃত হতো।
তোতা ইতিহাস একটি উপাখ্যানগ্রন্থ যা বাঙালা গদ্য সাহিত্যের অন্যতম আদি নিদর্শন। ১৮০৪ খ্রিষ্টাব্দে চণ্ডীচরণ মুনশী মূল ফার্সি থেকে বাঙালায ভাষায় গ্রন্থটি অনুবাদ করেন। পরবর্তী বৎসর অর্থাৎ ১৮০৫ খ্রিষ্টাব্দে তা গ্রন্থাকারে প্রকাশিত হয়। এটি মুদ্রিত হয়েছিল শ্রীরামপুর মিশন প্রেস থেকে। এতে মোট ৩৫ টি গল্প আছে।
সমসাময়িক কালে লন্ডন থেকে তোতা ইতিহাস-এর দু’টি সংস্করণ মুদ্রিত ও প্রকাশিত হয়। ১৮১১ খ্রিষ্টাব্দে প্রকাশিত সংস্করণের পৃষ্ঠা সংখ্যা ১৩৮। ১৮২৫ খ্রিষ্টাব্দে প্রকাশিত সংস্করণের পৃষ্ঠা সংখ্যা ১৪০। স্যার গ্রেভস হটন্‌ ১৮২২ খ্রিষ্টাব্দে তার Bengali Selection নামে যে গ্রন্থটি প্রকাশ করেন তাতে তোতা ইতিহাসের ১০ টি কাহিনীর ইংরেজি অনুবাদ সহ একটি সংক্ষিপ্ত সংস্করণ অন্তর্ভুক্ত করেন। ১৮৪৭ খ্রিষ্টাব্দে ডব্লিউ, ইয়াটস তার Introduction to the Bengali Language গ্রন্থের ২য় খণ্ডে তোতা ইতিহাস-এর ১৮ টি কাহিনী সংকলন করেন।
অক্টোবর ২০১৭
অক্টোবর ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
মালির ইতিহাস
মালি আফ্রিকা তে অবস্থিত। আধুনিক মালির অধিকৃত অঞ্চলগুলির ইতিহাস আলোচনা করতে গেলে, ইতিহাসকে কয়েকটি পর্যায়েভাগ করা যেতে পারে:
মালির সীমানা হ'ল ফরাসী সুদানের, ১৮৯১ সালে আঁকা মানচিত্র অনুযায়ী নির্ধারিত। এটি একটি মনুষ্যসৃষ্ট এবং কৃত্রিম সীমানা ফলস্বরূপ এটি সাহারার কিছু অংশ এবং বৃহত্তর সুদান অঞ্চল নিয়ে গঠিত। তাই মালি একটি বহুজাতিক দেশ, যদিও মান্ডে জাতির লোকজন এখানে সংখ্যাগুরু। পশ্চিম আফ্রিকা এবং মাগরেবকে সংযুক্ত করে ট্রান্স-সাহারান বাণিজ্যে মালির ভূমিকার মালির ইতিহাসে একটি বিশিষ্ট অংশ। মালির শহর টিম্বুক্টু এই বাণিজ্যের একটি প্রধান কেন্দ্র হিসেবে প্রাচীন কাল থেকেই গড়ে উঠেছিল। শহরটি সাহারার দক্ষিণ প্রান্তে এবং নাইজার নদীর নিকটে অবস্থিত, এটি ত্রয়োদশ শতাব্দী থেকে মালি সাম্রাজ্যের প্রতিষ্ঠার সাথে সাথে ট্রান্স-সাহারান বাণিজ্যে গুরুত্বপূর্ণ ভূমিকা পালন করেছে।
মালি সাম্রাজ্য
উনিশ শতক অবধি, মুসলিম বিশ্বের দক্ষিণ-পশ্চিম প্রান্তে এবং আরব দাস ব্যবসার কেন্দ্রবিন্দু হিসাবে টিম্বক্টু গুরুত্বপূর্ণ ছিল।
মালি সাম্রাজ্যটি সুন্দিয়া কেইতা দ্বারা প্রতিষ্ঠিত হয়েছিল এবং এর শাসকদের ধন্দৌলতের সুবাদে, বিশেষত প্রথম মানসা মূসা র জন্য সুপরিচিত হয়ে ওঠে। মালি সাম্রাজ্যের পশ্চিম আফ্রিকায় অনেক গভীর সাংস্কৃতিক প্রভাব ছিল, যার ফলে নাইজার নদীর তীরে এর ভাষা, আইন এবং রীতিনীতি ছড়িয়ে পড়ে। । এটি একটি বিশাল অঞ্চল জুড়ে বিস্তৃত ছিল এবং অসংখ্য ভাসাল রাজ্য এবং প্রদেশগুলি সমন্বিত ছিল।
পঞ্চদশ শতাব্দীতে মালি সাম্রাজ্য দুর্বল হতে শুরু করে, তবে তখনও এটি বেশিরভাগ ক্ষেত্রে প্রভাব ধরে রেখেছিল। ষোড়শ শতাব্দীতে টিকে থাকলেও ততদিনে সাম্রাজ্য তার পূর্ব শক্তি এবং গুরুত্ব অনেকটাই হারিয়ে ফেলে।
সোংহাই সাম্রাজ্য
মালি সাম্রাজ্য চতুর্দশ শতকের শেষ সময়ে দুর্বল হতে শুরু করে। সোনহাই সম্প্রদায়ের মানুষেরা এই সুযোগের সদ্ব্যবহার করেছিল এবং তাদের স্বাধীনতার পক্ষে আন্দোলন শুরু করে। সোনহাইরা গাওকে তাদের রাজধানী বানিয়েছিল এবং পশ্চিম সাহেল জুড়ে তাদের নিজস্ব সাম্রাজ্যিক প্রসার শুরু করেছিল। ১৪২০ সালে, সোনহাই সাম্রাজ্য এতটাই শক্তিশালী হয়ে যায় যে তারা মাসিনা থেকে কর আদায় করতে শুরু করে। উদীয়মান সোনাহাই সাম্রাজ্য এবং পতনশীল মালি সাম্রাজ্য পরবর্তী চতুর্দশ এবং পঞ্চদশ শতকের বেশিরভাগ সময় পাশাপাশি মালি শাসন করেছে। পঞ্চদশ শতাব্দীর শেষদিকে, টিম্বকটুর নিয়ন্ত্রণ সোনাহাই সাম্রাজ্যের হাতে চলে যায়।
সাম্রাজ্যের পরে (১৫৯১–১৮৯২)
শেষ পর্যন্ত মরোক্কান সাদি রাজবংশের চাপে সোনহাই সাম্রাজ্যের পতন ঘটে। ১৩ই মার্চ ১৫৯১ সালের টনডিবির যুদ্ধে সোনহাই সাম্রাজ্যের পতন ঘটে। পরবর্তীকালে মরোক্কো সপ্তদশ শতাব্দীর শেষ অবধি গাও, টিম্বকটু, জেনেনি (জেনি হিসাবেও দেখা যায়) এবং সম্পর্কিত বাণিজ্য পথগুলি নিজেদের নিয়ন্ত্রণে রেখেছিল।
সোনহাই সাম্রাজ্যের পতনের পরে, অঞ্চলটি কোনও একক রাষ্ট্রদ্বারা পরিচালিত হয়নি। মরোক্কানরা কেবলমাত্র দেশের কয়েকটি অংশ দখল করতে সক্ষম হয়েছিল এবং এমনকি যে জায়গাগুলিতে তারা শাসন করার চেষ্টা করেছিল, তাদের হোল্ড দুর্বল ছিল এবং প্রতিদ্বন্দ্বীদের দ্বারা চ্যালেঞ্জ ছিল। বেশ কয়েকটি ছোট্ট উত্তরসূরি রাজত্ব উঠেছিল। তার মধ্যে সবচেয়ে উল্লেখযোগ্য ছিল:
বাম্বারা সাম্রাজ্য বা সেগৌয়ের রাজত্ব
১৭১২ থেকে ১৮৬১ সাল পর্যন্ত বামবারা সাম্রাজ্য একটি কেন্দ্রীভূত রাষ্ট্র হিসেবে গড়ে উঠেছিল; সাম্রাজ্যের মূলকেন্দ্র ছিল সেগৌ, এছাড়া টিম্বকটু ছাড়া মধ্য ও দক্ষিণ মালি অংশগুলি বাম্বারা সাম্রাজ্যের অধীনে ছিল। টুচলির বিজয়ী এল হাডজ উমর টাল সমগ্র পশ্চিম আফ্রিকা জুড়ে অভিযান চালানো অবধি এই সাম্রাজ্যের অস্তিত্ব ছিল । উমার টালের মুজাহিদীনরা সহজেই ১৮৬১ সালের ১৮ই মার্চ সেগৌকে দখল করে বাম্বারা সাম্রাজ্যের অবসান ঘটান।
কর্তা রাজ্য
সেগৌতে কুলিবালি রাজবংশের বিভক্তির ফলে ১৭৫৩ সালে দ্বিতীয় বাম্বারা রাজ্য, বা কর্তার রাজ্য প্রতিষ্ঠিত হয়েছিল, যা পশ্চিম মালি শাসন করত। ১৮৫৪ সালে উমার টাল এই সাম্রাজ্য দখল করে নেন।
মাসিনা
মূলত ফুলা ইনার নাইজার ডেল্টা অঞ্চলে একটি ইসলাম অনুপ্রেরিত পৃথক রাষ্ট্র প্রতিষ্ঠা হয়েছিল ১৮১৮র সময়ে। পরে এটি উমর টালের অভিযানের সময় বাম্বারা সাম্রাজ্যের সাথে এক হয়ে উমর টালের বিরুদ্ধে যুদ্ধ করে কিন্তু ১৮৬২ সালে উমর টালের দ্বারা পরাজিত হয় ও সাম্রাজ্যের অবসান ঘটে।
টাকচলিউর সাম্রাজ্য
১৮৬৪ সালে টাকচলিউর সাম্রাজ্য প্রতিষ্ঠিত হয়; বর্তমান মালির প্রায় পুরোটাই এই সাম্রাজ্যের অধীনস্থ ছিল; ১৮৯০ সালে ফরাসিদের উপনিবেশে পরিণত হওয়া অবধি এই সাম্রাজ্যের অস্তিত্ব ছিল। রাজত্ব করেছিল।
ওয়াসোলৌ সাম্রাজ্য
ওয়াসৌলৌ বা ওয়াসুলু সাম্রাজ্য ছিল সামোরী তুরের নেতৃত্বে প্রতিষ্ঠিত একটি স্বল্পকালীন (১৮৭৮-১৮৯৮) সাম্রাজ্য, এটি প্রধানত মালিঙ্কা অঞ্চলে যা বর্তমানে উচ্চ গিনি এবং দক্ষিণ-পশ্চিমাঞ্চলের মালি অঞ্চলে বিস্তৃত ছিল। মালি ফরাসী উপনিবেশে পরিণত হওয়ার পরে এটি আইভরি কোস্ট অঞ্চলে সরে যায়।
ফ্রান্সের উপনিবেশ ফরাসি সুদানের অংশ রূপে মালি (১৮৯২–১৯৬০)
মালি ১৮৯২ সালে ফরাসি ঔপনিবেশিক শাসনের অধীনে আসে। ১৮৯৩ সালে, ফরাসিরা সুদান সহ আফ্রিকার বিস্তীর্ণ অঞ্চল দখল করে এবং এই অঞ্চলটির সৌদান ফ্রান্সেস ( ফরাসী সুদান ) নামকরণ করে একজন অসামরিক গভর্নর নিযুক্ত করেছিল। যদিও ঔপনিবেশিকতার বিরুদ্ধে প্রতিরোধ অব্যাহত ছিল, তবুও ১৯০৫ সালের মধ্যে বেশিরভাগ অঞ্চল পুরোপুরি ফরাসী নিয়ন্ত্রণে ছিল।
ফরাসী সুদান, ফরাসী পশ্চিম আফ্রিকার অংশ হিসাবে পরিচালিত হত এবং পশ্চিম আফ্রিকার উপকূলে ফ্রান্সের উপনিবেশগুলিতে সস্তা শ্রমিক সরবরাহ করত। ১৯৫৮ সালে সুদানী প্রজাতন্ত্র সম্পূর্ণ অভ্যন্তরীণ স্বায়ত্তশাসন লাভ করে এবং ফরাসী সম্প্রদায়ের সাথে যোগ দেয়। ১৯৫৯ এর প্রথম দিকে, সুদানী প্রজাতন্ত্র সেনেগাল ও মালির ফেডারেশন গঠন করে। ১৯৬০ সালের ৩১ শে মার্চ ফ্রান্স মালির ফেডারেশনকে পুরোপুরি স্বাধীন হওয়ার বিষয়ে সম্মতি জানায়। ১৯৬০ সালের ২০শে জুন মালি ফেডারেশন একটি স্বাধীন দেশে পরিণত হয় এবং মোদিবো কেতা এর প্রথম রাষ্ট্রপতি হন।
স্বাধীনতা (১৯৬০-বর্তমান)
১৯৬০ সালের আগস্টে ফেডারেশন থেকে সেনেগাল বেরিয়ে যাওয়ার পরে, প্রাক্তন সুদানী প্রজাতন্ত্র মালি প্রজাতন্ত্র রূপে আত্মপ্রকাশ করেছিল। ১৯৬০ সালের ২২শে সেপ্টেম্বর, মোদিবো কেতা রাষ্ট্রপতি হিসাবে শপথ গ্রহণ করেন।
২০০০
কনারি তার সাংবিধানিকভাবে দুই মেয়াদে বাধ্যতামূলক সীমাবদ্ধতার ফলে ২০০২এর নির্বাচনে প্রতিদ্বন্দিতা করেননি এবং তৃতীয়বার রাষ্ট্রপতি হতে পারেননি।  ২০০২ সালের নির্বাচনটি একটি মাইলফলক ছিল, নির্বাচনী অনিয়ম ও ভোটারদের স্বল্প ভোটদানের ধারা থাকা সত্ত্বেও মালির ইতিহাসে প্রথমবার এক গণতান্ত্রিকভাবে নির্বাচিত রাষ্ট্রপতির কাছ থেকে অন্য গণতান্ত্রিকভাবে নির্বাচিত রাষ্ট্রপতির কাছে ক্ষমতা হস্তান্তর হয়। ২০০২ এর আইনসভা নির্বাচনে কোনও দলই সংখ্যাগরিষ্ঠতা অর্জন করেনি; ত্যুরে তারপরে একটি সমস্ত রাজনৈতিক দলকে অন্তর্ভুক্ত করে  সরকার নিয়োগ করেন এবং মালির সামাজিক ও অর্থনৈতিক উন্নয়নের সমস্যাগুলি মোকাবিলার প্রতিশ্রুতি দেন।
২০১০
২০১২ সালের জানুয়ারিতে আজওয়াদের মুক্তির জাতীয় আন্দোলনের (এমএনএলএ) নেতৃত্বে একটি বিদ্রোহ শুরু হয়েছিল। ২০১৩র ১৮ই জুন, সরকার এবং বিদ্রোহীদের মধ্যে একটি শান্তি চুক্তি স্বাক্ষরিত হয়েছিল। ২৮ শে জুলাই ২০১৩ তারিখে রাষ্ট্রপতি নির্বাচন অনুষ্ঠিত হয়। ইব্রাহিম বাববাকার কেতা সৌতে সৌমালা সিসিকে পরাজিত করে মালির নতুন রাষ্ট্রপতি হন । যদিও বিদ্রোহী ও মালিয়ান সরকারের মধ্যে শান্তিচুক্তিটি ২০১৩ সালের নভেম্বরের শেষদিকে উত্তরের শহর কিদালে লড়াইয়ের কারণে ভেঙে গেছে।
মলি হোয়াইট (লেখিকা)
মলি হোয়াইট (জন্ম: ১৯৯৩/১৯৯৪) একজন মার্কিন সফটওয়্যার প্রকৌশলী, উইকিপিডিয়া সম্পাদক এবং ক্রিপ্টো সংশয়বাদী। তিনি বিকেন্দ্রীকৃত ব্লকচেইন এবং গুপ্তমুদ্রা শিল্পের একজন বিশিষ্ট সমালোচক হিসাবে পরিচিত। তার ওয়েবসাইট ওয়েব থ্রি ইজ গোয়িং জাস্ট গ্রেট, তে প্রযুক্তি জগতের অবৈধ কার্যগুলো প্রকাশ করে। তিনি ওয়েব থ্রি-সম্পর্কিত খবরে উপস্থিত হয়েছেন, ক্রিপ্টো শিল্প নিয়ন্ত্রণের জন্য ফেডারেল আইন সম্পর্কে পরামর্শ করেছেন এবং সফলভাবে প্রস্তাব করেছেন যে উইকিমিডিয়া ফাউন্ডেশন ক্রিপ্টো অনুদান সংগ্রহ করা বন্ধ করে দেয়। এছাড়াও হোয়াইট উইকিপিডিয়ার সম্পাদক হিসেবে স্বেচ্ছাসেবক এবং সাইটের সবচেয়ে সক্রিয় নারীদের মধ্যে একজন। তিনি ডানপন্থী উগ্রবাদের বিতর্কিত বিষয়ের উপর বিভিন্ন প্রবন্ধ সম্পাদনা করেছেন।
উইকিপিডিয়া সম্পাদনা
হোয়াইট ১৩ বছর বয়সে উইকিপিডিয়া সম্পাদনা শুরু করেন। মাধ্যমিক স্কুলে থাকাকালীন সময় তিনি ইংরেজি উইকিপিডিয়ার প্রশাসক হন। প্রাথমিকভাবে, হোয়াইট তার প্রিয় ইমো ব্যান্ড এবং মহিলা বিজ্ঞানীদের সম্পর্কে নিবন্ধ লিখেছিলেন, কিন্তু ডানপন্থী চরমপন্থা সম্পর্কে লিখতে এসেছিলেন — যেমন গেমারগেট, বুগালু আন্দোলন, গ্যাব, পার্লার এবং জ্যাকব ওহল — ডোনাল্ড ট্রাম্প প্রশাসনের সময়। তিনি ৬ জানুয়ারি মার্কিন যুক্তরাষ্ট্রের ক্যাপিটল আক্রমণ সম্পর্কে নিবন্ধ সম্পাদনার কাজের জন্য মূলধারার সংবাদ কভারেজ পেয়েছিলেন। তিনি ২০২২ সালের প্রথম দিকে "গোরিলা ওয়ারফেয়ার" নামের ব্যবহারকারীর অধীনে, ১ লাখেরও বেশি সম্পাদনা করেছেন,যার অধিকাংশই ছিল স্টেম ক্ষেত্রে নারী ক্ষেত্র এবং বিকল্প অধিকারে বিষয় সম্পর্কিত। তিনি বলেন, এই কাজটি অনলাইনে তথ্য যাচাই করার আগ্রহ পূরণ করে এবং তার বিশ্বাস যে তথ্য ছড়িয়ে দেওয়া সামাজিক পরিবর্তন ঘটায়। তিনি ইংরেজি উইকিপিডিয়ার আরবিট্রেশন কমিটিতে ছয় বছর দায়িত্ব পালন করেন, যেটি সম্পাদকের বিরোধের বিচার করে।
উইকিপিডিয়ার অন্যতম সক্রিয় মহিলা সম্পাদক হিসাবে, হোয়াইট অনলাইন হয়রানি, সহিংসতার হুমকি, ডক্সিং, এবং উইকিপিডিয়া এবং অফ-সাইট উভয় ক্ষেত্রেই শিকারের নিয়মিত লক্ষ্যবস্তু। উইকিমিডিয়া ফাউন্ডেশনের সিইও ক্যাথরিন মাহের দ্বারা সম্পাদক হয়রানির উপর ২০১৬ সালের বক্তৃতার বিষয় ছিল তার অভিজ্ঞতা। হোয়াইট এর আগে একটি ফাউন্ডেশন তহবিল সংগ্রহ অভিযানে তার ছবি দেখানোর পর তাকে লক্ষ্যবস্তু করা হয়েছিল। ২০১৮ সালে তিনি ইনসেল এবং অন্যান্য বিতর্কিত বিষয়গুলিতে উইকিপিডিয়া নিবন্ধগুলি সম্পাদনা শুরু করার পরে হয়রানি বেড়ে যায়।
ক্রিপ্টোকারেন্সি সমালোচনা
২০২১ সালের শেষের দিকে, হোয়াইট ক্রিপ্টোকারেন্সির চারপাশে একটি পাবলিক টোন পরিবর্তন লক্ষ্য করেছেন যাতে ক্রিপ্টো মূলধারাকে একটি ডিফল্ট প্রযুক্তি হিসাবে নেওয়ার জন্য চাপ দেওয়া হয়। এটি অতীতের প্রকল্পগুলির কার্যকারিতার উপর ভিত্তি করে সাধারণভাবে ক্রিপ্টোকারেন্সির উপযুক্ততার জন্য তার উদ্বেগ বাড়িয়েছে। তার গবেষণায়, তিনি  ওয়েব থ্রি ) - তে উইকিপিডিয়া নিবন্ধ শুরু করেন, যা বিকেন্দ্রীভূত ব্লকচেইনের উপর ভিত্তি করে একটি ওয়েবের জন্য একটি ধারণা। সোশ্যাল মিডিয়ায় বিশাল ভেঞ্চার ক্যাপিটাল ইনভেস্টমেন্টের ধারণার প্রচার সত্ত্বেও, তিনি এই শব্দটিকে ভুল-সংজ্ঞায়িত এবং অসংখ্য কেলেঙ্কারী, জালিয়াতি, এবং " রাগ টান " এর সাথে যুক্ত বলে মনে করেন যা ভোক্তা বিনিয়োগকারীদের প্রভাবিত করে। এই মামলাগুলি নথিভুক্ত করার জন্য তিনি ২০২১ সালের ডিসেম্বরে ওয়েব থ্রি ইজ গোয়িং জাস্ট গ্রেট নামে একটি ওয়েবসাইট তৈরি করেছিলেন। ওয়েবসাইটটি ওয়েব থ্রি  এবং ক্রিপ্টোকারেন্সি প্রকল্প এবং তাদের বিনিয়োগকারীদের ক্ষতির একটি টাইমলাইন প্রদান করে। এর অনেক গল্পই মূলধারার সংবাদপত্রে স্থান পায় না। দ্য ভার্জ তার ডকুমেন্টেশনে তার লেখাটিকে "শুষ্কভাবে মজার, প্রায় ক্লিনিক্যাল" হিসেবে বর্ণনা করেছেন। ওয়েবসাইটটিতে জার্গনের একটি শব্দকোষ, ব্লকচেইন সম্পর্কে কিউরেটেড রিসোর্স এবং কেভিন রুজের নিউ ইয়র্ক টাইমস'' নিবন্ধের একটি টীকাযুক্ত সমালোচনা অন্তর্ভুক্ত রয়েছে, "দ্য লেটকমারস গাইড টু ক্রিপ্টো", যেটিকে তিনি "গুরুতর দায়িত্বজ্ঞানহীন" বলে মনে করেন। "ক্রিপ্টোকারেন্সির বিজ্ঞাপন। হ্যাকার নিউজ, রেডডিট এবং একাধিক সংবাদ প্রকাশনাতে তালিকাভুক্ত হওয়ার মধ্যে ওয়েবসাইটের ট্রাফিক দ্রুত বৃদ্ধি পায়।   ,সে ব্লগে দিনে কয়েক ঘন্টা কাজ করে।
২০২২ সালের মাঝামাঝি সময়ে, হোয়াইট ক্রিপ্টো এবং ওয়েব থ্রি শিল্পের সবচেয়ে বিশিষ্ট এবং জ্ঞানী সমালোচকদের মধ্যে পরিচিত ছিল। এই বিষয়ে, হোয়াইট স্ট্যানফোর্ড বিশ্ববিদ্যালয়ে বক্তৃতা দেন, মার্কিন সিনেটর শেলডন হোয়াইটহাউসকে আইন প্রণয়নের বিষয়ে পরামর্শ দেন এবং সাংবাদিকদের জিজ্ঞাসাবাদের জন্য সত্যতা যাচাই করেন। দ্য ইনফরমেশন অনুসারে ওয়েব থ্রি -সম্পর্কিত সংবাদ সাইট, পডকাস্ট এবং প্রযুক্তি মেইলিং তালিকায় তার উপস্থিতি তাকে একজন "বেসরকারী ওয়েব থ্রি ওম্বডসপারসন" হিসাবে পরিণত করেছে। ক্রিপ্টোকারেন্সি সন্দেহবাদীদের মধ্যে তার একটি বড় অনুসারী রয়েছে।
হোয়াইট ক্রিপ্টো শিল্পের ফেডারেল নিয়ন্ত্রণের আহ্বান জানিয়েছে। তিনি ২০২২ সালের জুন মাসে মার্কিন কংগ্রেসে ২৫ জন প্রযুক্তিবিদদের সাথে প্রবিধানের আহ্বান জানিয়ে একটি চিঠিতে স্বাক্ষর করেছিলেন। চিঠিতে বলা হয়েছে, আংশিকভাবে, যে ব্লকচেইন প্রযুক্তি "বর্তমানে জনসাধারণের সুবিধার বর্তমান বা সম্ভাব্য উৎস হিসাবে চিহ্নিত প্রায় প্রতিটি উদ্দেশ্যের জন্য খারাপভাবে উপযুক্ত।" হোয়াইট সিনেটর কার্স্টেন গিলিব্র্যান্ড এবং সিনথিয়া লুমিসের শিল্পের প্রতি নমনীয়তার জন্য একটি ক্রিপ্টোকারেন্সি নিয়ন্ত্রক প্রস্তাবের বিরোধিতা করেছিলেন। তিনি যুক্তি দিয়েছিলেন যে ক্রিপ্টোকারেন্সিগুলিকে ভোক্তাদের বিনিয়োগ হিসাবে বিবেচনা করা হয়, একটি পণ্যের চেয়ে একটি সুরক্ষার মতো, এবং এটি ইউএস সিকিউরিটিজ অ্যান্ড এক্সচেঞ্জ কমিশন দ্বারা পরিচালনা করা উচিত, কমোডিটি ফিউচার ট্রেডিং কমিশন নয়৷
ব্যক্তিগত জীবন এবং কর্মজীবন
হোয়াইট 1994 (age 28) সালে জন্মগ্রহণ করেন এবং মেইনে বেড়ে ওঠা। রকপোর্টের ক্যামডেন হিলস রিজিওনাল হাই স্কুলে পড়ার সময়, হোয়াইট মেইন বিশ্ববিদ্যালয়ের ল্যাবে ইন্টার্ন করেছে, যা নাসার অর্থায়নে পরিচালিত ল্যাব যা চন্দ্রের বাসস্থান মডিউলগুলির জন্য সেন্সর তৈরির উপর গবেষণা চালায়। তিনি ২০১৬ সালে বোস্টনের নর্থইস্টার্ন বিশ্ববিদ্যালয় থেকে কম্পিউটার বিজ্ঞানে স্নাতক ডিগ্রি লাভ করেন।
হোয়াইট ২০১৬ সালে একজন সফ্টওয়্যার ইঞ্জিনিয়ার হিসাবে তার কর্মজীবন শুরু করেন, ছয় বছর হাবস্পটে কাজ করেন, মে ২০২২পর্যন্ত। তিনি বার্নআউট থেকে পুনরুদ্ধার করতে পদত্যাগ করেছেন।
তিনি বামপন্থী দৃষ্টিভঙ্গি পোষণ করেন যা সমাজতন্ত্রের দিকে ঝুঁকে পড়ে। তিনি গ্রেটার বোস্টন এলাকায় থাকেন। তার পাশের প্রকল্পগুলির মধ্যে রয়েছে একটি ওপেন সোর্স কোর্ট স্টেনোগ্রাফি প্রকল্পে সাহায্য করা এবং তার লালনপালিত বিড়ালছানাগুলির জন্য দূরবর্তীভাবে নিয়ন্ত্রিত রোবোটিক খেলনা।